cyanic-selkie/wikianc huggingface dataset:
রুড ভান নিস্টেলরুই
নেদারল্যান্ডের কর্মজীবন
পিএসভিতে প্রথম মৌসুমে তিনি ৩৪ খেলায় ৩১ গোল করেন যা ছিল সেই লিগের সর্বোচ্চ এবং ইউরোপে দ্বিতীয় সর্বোচ্চ। ১৯৯৮ সালে চ্যাম্পিয়নস লিগের একটি খেলায় হেলসিঙ্কি দলের বিপক্ষে ৩টি গোল করে তিনি ইউরোপে পরিচিতি পান। এতে তার দল ৩-১ গোলে জেতে। ভ্যান নিস্তেলরয়কে নেয়ার জন্য অনেক ক্লাব মুখিয়ে ছিল। পরের মৌশুমে তিনি লিগে আবার ২৯ গোল করেন এবং নেদারল্যান্ডে আবারও শীর্ষ গোলদাতা হন। তার প্রথম আন্তর্জাতিক গোল আসে ১৯৯৯ সালে যখন মরক্কোর বিপক্ষে ২-১ গোলের হারে তিনি একমাত্র গোল করেন।
বোগালটেক গেব্রে
বোগালটেক "বোগে" (উচ্চারণ বো-গে) গেব্রে (১৯৫০ – ৬ নভেম্বর ২০১৯) একজন ইথিওপিয় বিজ্ঞানী এবং সমাজকর্মী। ২০২০ সালে দ্য ইন্ডিপেনডেন্ট;; তাকে "যে নারী ইথিওপিয় নারীদের বিদ্রোহ করতে শিখিয়েছেন হিসেবে অভিহিত করে। তার বোন ফিকির্তে গেব্রের সাথে মিলিতভাবে গেব্রে কেএমজি ইথিওপিয়া প্রতিষ্ঠিত করেন। পূর্বে এর নাম ছিল কেম্বাত্তি মেনত্তি গেজিমা-তোপে (কেমবাত্তা ঐক্যবদ্ধ অবস্থানে নারী)। এই প্রতিষ্ঠান বিভিন্ন অঞ্চলে নারীদের জন্য কাজ করে। উল্লেখযোগ্য দিকগুলোর মধ্যে রয়েছে নারী খৎনা এবং বধূ নির্যাতন, যে রীতির মাধ্যমে তরুণ নারীদের অপহরণ এবং ধর্ষণের মাধ্যমে বিয়ে করানো হয়। ইথিওপিয়ার ঐতিহ্যবাহী রীতি বিষয়ক জাতীয় কমিটি (ন্যাশনাল কমিটি অব ট্রাডিশনাল প্র্যাকটিসেস অব ইথিওপিয়া) অনুযায়ী ২০০৩ সাল পর্যন্ত এমন ধরনের রীতির মাধ্যমে প্রায় ৬৯% বিয়ে সংঘটিত হত।
দ্য ইন্ডিপেনডেন্ট-এর প্রতিবেদন অনুযায়ী গেব্রের প্রতিষ্ঠিত সংস্থা কেমবাত্তায় বধূ নির্যাতনের হার প্রায় ৯০% কমাতে সক্ষম হয়েছে। দ্য ইকোনোমিস্ট-এর প্রতিবেদন অনুযায়ী নারী খৎনার হার ১০০% থেকে ৩%-এ কমানো গেছে এই সংস্থার কারণে। ২০০৫ সালে গেব্রে নর্থ-সাউথ পুরস্কার ২০০৫ এবং ২০০৭ সালে তিনি বৈশ্বিক স্বাস্থ্য ও মানবাধিকারে অবদান রাখায় জোনাথন ম্যান পুরস্কার লাভ করেন। আফ্রিকার উন্নয়নে তার অবদানের জন্য ২০১৩ সালের মে মাসে তিনি কিং বাউডুইন ইন্টারন্যাশনাল ডেভেলপমেন্ট প্রাইজ লাভ করেন।
প্রেক্ষাপট
১২ বছর বয়সে গেব্রে নিজেই নারী খৎনার শিকার হন। গেব্রেকে আনুষ্ঠানিক শিক্ষা দিতে বাধা দেন তার পিতা। কিন্তু তিনি একটি মিশনারী স্কুলে পড়ার জন্য বাড়ি থেকে বের হয়ে যান। শেষমেশ তিনি জেরুজালেমে অণুজীববিজ্ঞান নিয়ে পড়াশোনা করেন। এর পরবর্তীতে ফুলব্রাইট বৃত্তি লাভ করে তিনি ইউনিভার্সিটি অব ম্যাসাচুসেটস আমহার্স্টে পড়তে যান। যুক্তরাষ্ট্রে পড়াশোনারত অবস্থাতেই তিনি তার প্রথম দাতব্য সংস্থা "ডেভেলপমেন্ট থ্রু এডুকেশন" প্রতিষ্ঠা করেন। এর মাধ্যমে ইথিওপিয়ার উচ্চবিদ্যালয় এবং বিশ্ববিদ্যালয় প্রায় $২৬০০০ মার্কিন ডলারের প্রযুক্তিগত বই লাভ করে।
মহামারীবিদ্যায় পিএইচডি লাভ করে গেব্রে ইথিওপিয়ায় ফিরে ১৯৯০-এর দশক থেকে শুরু করে নারী অধিকার রক্ষা। এইচআইভি/এইডসের মত ট্যাবু বিষয়ে বক্তৃতা দিয়ে তিনি বুঝতে পারেন যে পরিবর্তন আনার পূর্বে তার গুরুত্ব প্রতিষ্ঠা করতে হবে। তিনি আঞ্চলিক শিক্ষার্থীরা যেন নিকটস্থ বিদ্যালয়ে যেতে পারে এবং ব্যবসায়ীরা যেন নিকটস্থ বাজারে যেতে পারে, তার জন্য সেতুনির্মাণ শুরু করেন। সেতু নির্মাণের পর তিনি ও তার বোন কেজিএম ইথিওপিয়া প্রতিষ্ঠা করে, যা নারীদের অধিকার সংরক্ষণের লক্ষ্যে সম্প্রদায়ের মধ্যে আলোচনার ব্যবস্থা করতো।
বিশ্ব পানি দিবস
বিশ্ব জল দিবস বা বিশ্ব পানি দিবস হল জল বা পানির গুরুত্বকে তুলে ধরার জন্য জাতিসংঘ কর্তৃক বার্ষিকভাবে উদযাপিত একটি দিন (সর্বদা ২২ মার্চ)। ১৯৯৩ সালে জাতিসংঘ সাধারণ সভা ২২ মার্চ তারিখটিকে বিশ্ব জল দিবস বা বিশ্ব পানি দিবস হিসেবে ঘোষণা করে। ১৯৯২ সালে ব্রাজিলের রিও ডি জেনিরোতে জাতিসংঘ পরিবেশ ও উন্নয়ন সম্মেলনের (ইউএনসিইডি) এজেন্ডা ২১-এ প্রথম বিশ্ব জল দিবস পালনের আনুষ্ঠানিক প্রস্তাবটি উত্থাপিত হয়। ১৯৯৩ সালে প্রথম বিশ্ব জল দিবস পালিত হয় এবং তার পর থেকে এই দিবস পালনের গুরুত্ব ক্রমশ বৃদ্ধি পেতে থাকে। জাতিসংঘের সদস্য দেশগুলি এই দিনটিকে নিজ নিজ রাষ্ট্রসীমার মধ্যে জাতিসংঘের জলসম্পদ সংক্রান্ত সুপারিশ ও উন্নয়ন প্রস্তাবগুলির প্রতি মনোনিবেশের দিন হিসেবে উৎসর্গ করেন। প্রতি বছর বিশ্ব জল দিবস উপলক্ষে জাতিসংঘের বিভিন্ন সংস্থার যে কোনো একটি বিশেষ কর্মসূচি পালন করে থাকে। ২০০৩ সালে প্রতিষ্ঠার পর থেকে জাতিসংঘ-জল বিশ্ব জল দিবসের থিম, বার্তা ও প্রধান সংস্থা নির্বাচনের দায়িত্বে রয়েছে। জাতিসংঘের সদস্য রাষ্ট্রগুলির পাশাপাশি বিভিন্ন বেসরকারি সংস্থাও পরিচ্ছন্ন জল ও জলসম্পদ রক্ষা সম্পর্কে জনসচেতনতা গড়ে তোলার জন্য এই দিন বিশেষ কর্মসূচির আয়োজন করেন। ২০০৩, ২০০৬ ও ২০০৯ সালে জাতিসংঘ বিশ্ব জল উন্নয়ন প্রতিবেদন বিশ্ব জল দিবসেই প্রকাশ করা হয়েছে। ২০১৫ সালের বিশ্ব পানি দিবসের প্রতিপাদ্য ছিল- পানির সহজ প্রাপ্তি, টেকসই উন্নয়নের ভিত্তি|২০২৩ সালের পানি দিবসের প্রতিপাদ্য বিষয়- “পানি ও স্যানিটেশন সংকট সমাধানে ত্বরান্বিত পরিবর্তন’|
অমিয় বাগচী
অমিয় বাগচী বা অমিয়কুমার বাগচী (Amiya Bagchi or Amiyakumar Bagchi) (৭ মে,১৯১৫ - ২৮ আগস্ট, ১৯৭৩) ছিলেন কমিউনিস্ট আদর্শে বিশ্বাসী ও আজীবন রবীন্দ্র অনুরাগী বাঙালি কবি ও গীতিকার। ১৯৪০-এর দশকে তার লেখা আধুনিক বাংলা গান জনপ্রিয়তা লাভ করেছিল।
জীবনী
কবি অমিয় বাগচীর জন্ম ১৯১৫ খ্রিস্টাব্দের ৭ই মে বৃটিশ ভারতের অধুনা পশ্চিমবঙ্গের বিষ্ণুপুরে তার মামার বাড়িতে। পিতা বিনয়কৃষ্ণ বাগচী ও মাতা প্রতিভা দেবীর জ্যেষ্ঠ সন্তান ছিলেন তিনি। পৈতৃক বাড়ি উত্তর কলকাতার ৪৭ নম্বর কেশবচন্দ্র সেন স্ট্রিটে। তার বিদ্যালয়ের পাঠ কলকাতার রামদুলাল স্ট্রিটের কেশব অ্যাকাডেমিতে। তিনি স্নাতক হন বিদ্যাসাগর কলেজ থেকে। অমিয় বাগচী কর্মজীবনে ব্যবসায় কাটিয়েছেন সাঁওতাল পরগণায়। সাহিত্যের জগতে তিনি রবীন্দ্র অনুরাগী ছিলেন। 'সচিত্র শিশির' পত্রিকায় তিনি নিয়মিত লেখালেখি করতেন। ১৯৪৩ খ্রিস্টাব্দে তার রচিত "কথা কোয়ো নাকো শুধু শোনো" গানটি হেমন্ত মুখোপাধ্যায় নিজের সুরেই গাইলেন এবং এতেই হেমন্ত মুখোপাধ্যায় প্রথম জনপ্রিয়তা পান। পরে গাইলেন "এসো কুঞ্জে গো মধু জ্যোছনায়"। গানের সূত্রে তাদের দুজনের পরিচয় শেষে অন্তরঙ্গতার পর্যায়ে পৌঁছে যায়। অমিয় বাগচীর রচিত গানে সুধীরলাল চক্রবর্তী ও হেমন্ত মুখোপাধ্যায় প্রমুখের সুরারোপে গেয়েছেন হেমন্ত মুখোপাধ্যায়সহ তরুণ বন্দ্যোপাধ্যায়, দ্বিজেন মুখোপাধ্যায়, তালাত মাহমুদ শচীন গুপ্ত, বেলা মুখোপাধ্যায়, সমরেশ রায় প্রমুখ প্রখ্যাত শিল্পীরা। বন্ধুবর হেমন্ত মুখোপাধ্যায়ের সহযোগে তিনি একটি গানের বই "কলহংস" প্রকাশ করেন। ছায়াছবির জন্যও গান লিখেছিলেন তিনি। "পূর্বরাগ" ও "দুঃখে যাদের জীবন গড়া" ছবি দুটিতে তার রচিত গানে সুরারোপ করেন হেমন্ত মুখোপাধ্যায় ও আবদুল আহাদ। শুধু গীত রচনাই নয়, তিনি  আকাশবাণী কলকাতা র জন্য একাধিক নাটকও রচনা করেছেন। তার রচনাসম্ভারের উল্লেখযোগ্য গ্রন্থগুলি হল -
মহা গ্রস্ত উপত্যকা
মহা গ্রস্ত উপত্যকা বা মহা স্রংস উপত্যকা দক্ষিণ-পশ্চিম এশিয়ার জর্দান থেকে শুরু হয়ে পূর্ব আফ্রিকা তথা আফ্রিকার শৃঙ্গ অঞ্চলকে অতিক্রম করে দক্ষিণ-পূর্ব আফ্রিকার মোজাম্বিক পর্যন্ত বিস্তৃত একটি ধারবাহিক ও পরস্পর-সংলগ্ন ভৌগোলিকভাবে অবনমিত কতগুলি অঞ্চলের সমষ্টি। এটির দৈর্ঘ্য ৬০০০ কিলোমিটারের বেশি, প্রশস্ততা গড়ে ৪৮ থেকে ৬৪ কিলোমিটার এবং গভীরতা অবস্থানভেদে কয়েকশত থেকে কয়েক হাজার মিটার।
অমিয় বাগচী
জীবনী
কবি অমিয় বাগচীর স্ত্রী মলিনা দেবী, কন্যা মধুশ্রী ও পুত্র অমিত। তার মামাতো বোন ছিলেন আকাশবাণীর প্রখ্যাত সংবাদ পাঠিকা নীলিমা সান্যাল ।
মহা গ্রস্ত উপত্যকা
বিবরণ
একটি স্রংস উপত্যকা হল এমন একটি নিম্নভূমি অঞ্চল যেটি পৃথিবীর ভূত্বকীয় পাতগুলি একে অপরের কাছ থেকে সরে যেতে থাকলে ভূপৃষ্ঠে ফাটলের ফলে সৃষ্টি হয়। স্রংস উপত্যকাগুলি স্থলভাগ ও মহাসমুদ্র উভয় স্থানেই পরিলক্ষিত হয়। স্রংস উপত্যকাগুলির সাথে নদী উপত্যকা ও হিমবাহ উপত্যকাগুলির পার্থক্য আছে, কেননা শেষোক্ত দুইটি ভূমিক্ষয়ের কারণে সৃষ্টি হয়, অন্যদিকে স্রংস উপত্যকা ভূত্বকীয় পাতগুলির কর্মকাণ্ডের ফলে সৃষ্টি হয়।
অমিয় বাগচী
মৃত্যু
কবি অমিয় বাগচী ১৯৭৩ খ্রিস্টাব্দের ২৮ শে আগস্ট কলকাতায় প্রয়াত হন।
মহা গ্রস্ত উপত্যকা
বিবরণ
মহা গ্রস্ত উপত্যকাটি প্রকৃতপক্ষে বৈজ্ঞানিক দৃষ্টিকোণ থেকে একটিমাত্র স্রংস উপত্যকা নয়, বরং একটি প্রচলিত নামমাত্র। এটি আসলে অনেকগুলি স্রংস উপত্যকার সংযোগে গঠিত একটি জটিল ব্যবস্থা। এই ব্যবস্থাটি ভূতাত্ত্বিকভাবে সক্রিয়। এখানে অনেক আগ্নেয়গিরি, উষ্ণ প্রস্রবণ ও গেইজার রয়েছে এবং এখানে প্রায়শই ভূমিকম্প হয়।
মহা গ্রস্ত উপত্যকার উত্তর অংশটিকে জর্দান স্রংস উপত্যকা বলে; এটি সিরিয়া ও লেবাননের সাথে ইসরায়েলের সীমান্তের কাছে গোলান উচ্চভূমি থেকে শুরু হয়ে মৃত সাগর হয়ে লোহিত সাগরের আকাবা উপসাগর পর্যন্ত চলে গেছে। জর্দান স্রংস উপতকাটির মধ্যে জর্দান নদীটি সম্পূর্ণ অন্তর্ভুক্ত: নদীটির উৎস থেকে হুলা উপত্যকা, কোরাজিম ভূখণ্ড, গালীল সাগর, নিম্ন জর্দান উপত্যকা হয়ে একেবারে মৃত সাগর (যার তলদেশ পৃথিবীর স্থলভাগের সর্বনিম্ন অঞ্চল) পর্যন্ত পুরোটাই স্রংসের মধ্যে অবস্থিত। স্রংসটি অতঃপর আরাবাহ অবনমিত ভূমির ভেতর দিয়ে গিয়ে আকাবা উপসাগর হয়ে লোহিত সাগর গিয়ে পৌঁছেছে।
জর্দান স্রংস উপত্যকার সাথে দক্ষিণে লোহিত সাগর স্রংসটি সংযুক্ত। বহু লক্ষ বছর আগে আরব উপদ্বীপ আফ্রিকা মহাদেশের সাথে সংযুক্ত ছিল। আরবীয় পাত ও আফ্রিকান পাতের মধ্যে দূরত্ব সৃষ্টি হলে এই দুইটির মধ্যবর্তী ভূ-ত্বক দেবে গেলে সেখানে ভারত মহাসাগর থেকে জল এসে প্লাবিত হয়ে লোহিত সাগরের সৃষ্টি হয়। বর্তমানে আফ্রিকা ও আরব উপদ্বীপ কেবলমাত্রা ত্রিভুজাকৃতি সিনাই উপদ্বীপের সাথে সংযুক্ত। এই দুই পাতের একে অপর থেকে সরে যাওয়ার প্রক্রিয়া অব্যাহত থাকলে দূরবর্তী ভবিষ্যতে লোহিত সাগর স্রংসটি আফ্রিকা ও এশিয়া মহাদেশকে সম্পূর্ণ বিচ্ছিন্ন করে দেবে এবং লোহিত সাগর ও ভূমধ্যসাগর যুক্ত হয়ে যাবে।
লোহিত সাগর স্রংসটির দক্ষিণে আফ্রিকা মহাদেশের ভেতরে বিশাল ও জটিল পূর্ব আফ্রিকান স্রংসটি অবস্থিত। এটি ইথিওপিয়ার দেনকালি সমভূমি থেকে শুরু হয়ে কেনিয়ার তুর্কানা হ্রদ, নাইভাশা হ্রদ ও মাগাদি হ্রদ হয়ে তানজানিয়ার মধ্য দিয়ে প্রসারিত হয়ে শায়ার নদীর উপত্যকা ও মোজাম্বিক সমভূমি হয়ে ভারত মহাসাগরের উপকূলের কাছে মোজাম্বিকের বেইরা শহর পর্যন্ত চলে গেছে। এই পূর্ব আফ্রিকান স্রংসটিকে কেন্দ্র করে আফ্রিকা মহাদেশটি ধীরে ধীরে দুই ভাগে ভাগ হয়ে যাচ্ছে। বৃহত্তর ভাগটিকে নুবীয় পাত নাম দেওয়া হয়েছে, অন্যদিকে আফ্রিকার শৃঙ্গ অঞ্চলটিকে বহনকারী পাতটিকে সোমালি পাত নাম দেওয়া হয়েছে। পূর্ব আফ্রিকান স্রংসটি গ্রেগরি স্রংস (ব্রিটিশ পর্যটক জন গ্রেগরি-র নামে) ও পশ্চিমা স্রংস নামক দুইটি স্রংস ব্যবস্থা নিয়ে গঠিত। এই দুইটি ব্যবস্থাই আগ্নেয়গিরি দিয়ে পূর্ণ (প্রায় ৩০টি), যাদের মধ্যে আছে ইথিওপিয়ার এর্তা আলে, কেনিয়ার কেনিয়া পর্বত (বিলুপ্ত স্ট্রাটো আগ্নেয়গিরি), তানজানিয়ার ওল দোইনিও লেঙ্গাই, তানজানিয়ার সুপ্ত আগ্নেয়গিরি কিলিমানজারো পর্বত এবং কঙ্গো গণতান্ত্রিক প্রজাতন্ত্রের নিরাগোংগো পর্বত।
গ্রেগরি স্রংসটি লোহিত সাগর ও আরব সাগর থেকে কিলিমানজারো পর্বত পর্যন্ত বিস্তৃত। এটির সবচেয়ে গুরুত্বপূর্ণ বৈশিষ্ট্যটি হল আফার ত্রি-সংযোগস্থল, যেখানে আরবীয় পাত, নুবীয় পাত ও সোমালি পাত তিনটি এক অপর থেকে দূরে সরে যাচ্ছে। এর ফলে দূর ভবিষ্যতে আফ্রিকার শৃঙ্গ অঞ্চলটি আফ্রিকা মহাদেশ থেকে বিচ্ছিন্ন হয়ে যাবে এবং মাদাগাস্কারের মতো একটি মহাদেশীয় দ্বীপে পরিণত হবে। আরব সাগর থেকে আগত জলরাশি স্রংসের নিম্নভূমি ভরাট করে একটি প্রণালীর সৃষ্টি করবে।
পশ্চিমা স্রংসটি আলবার্টীয় স্রংস নামেও পরিচিত। এটি নিয়াসা হ্রদ তথা মালাউই হ্রদের উত্তর প্রান্ত থেকে উত্তরদিকে একটি বিশাল বৃত্তচাপের আকারে প্রসারিত হয়েছে, যার মধ্যে আফ্রিকার মহাহ্রদগুলির অনেকগুলি (যেমন রুকওয়া, তাংগানিকা, কিভু, এডওয়ার্ড ও আলবার্ট হ্রদ) অবস্থিত। বেশিরভাগ হ্রদই খুবই গভীর ও ফিয়র্ডের মতো, এগুলির তলদেশে সমুদ্র সমতল থেকে অনেক নিচুতে অবস্থিত। তাংগানিকা হ্রদটি পৃথিবীর দ্বিতীয় গভীরতম হ্রদ। এই স্রংসটি আফ্রিকা মহাদেশের সবচেয়ে জীববৈচিত্র্যময় অঞ্চলগুলির একটি; এখানে উচ্চভূমি অরণ্যের একটি সরু ফালি, তুষারাবৃত পর্বত, সাভানা তৃণভূমি এবং হ্রদ ও জলাভূমির শৃঙ্খল অবস্থিত।
২০১৯–২০ আয়ারল্যান্ড ক্রিকেট দলের ওয়েস্ট ইন্ডিজ সফর
প্রথম ওডিআই খেলার পূর্বে আন্তর্জাতিক ক্রিকেট কাউন্সিল (আইসিসি) ঘোষণা করে যে সফরের সবগুলো খেলায় নো-বল শনাক্ত করার জন্য ফ্রন্ট-ফুট মনিটর প্রযুক্তি ব্যবহার করা হবে। তৃতীয় আম্পায়ার ফ্রন্ট-ফুট মনিটর করে, মাঠে থাকা আম্পায়ারের সাথে যোগাযোগ করবে। পদ্ধতিটি ব্যবহৃত হচ্ছে পরীক্ষামূলকভাবে, যদি দেখা যায় খেলার প্রবাহে কোন বাধা তৈরী না হয় তবে পরবর্তীতে ব্যবহারের সিদ্ধান্ত নেয়া হবে। একই পদ্ধতির পরীক্ষামূলক ব্যবহার ২০১৯ এর ডিসেম্বরে ভারত ও ওয়েস্ট ইন্ডিজের মধ্যকার খেলাগুলোতেও করা হয়েছিল।
ওয়েস্ট ইন্ডিজ সিরিজের প্রথম ২টি ওডিআইয়ে জয় লাভ করে সিরিজে লীড তৈরি করে নেয়। সিরিজের তৃতীয় ওডিআইটিও ওয়েস্ট ইন্ডিজ ৫ উইকেটে জিতে ৩-০তে সিরিজ জিতে নেয়। এটি ছিল ২০১৪ সালের আগস্টে বাংলাদেশকে পরাজিত করার পর ওয়েস্ট ইন্ডিজে ঘরের মাঠে প্রথম কোন ওডিআই সিরিজ জয়। প্রথম টি২০আই ম্যাচের জন্য জ্যাকলিন উইলিয়ামসকে তৃতীয় আম্পায়ার নিযুক্ত করা হয়, ফলে প্রথমবারের মতো কোন মহিলা কর্মকর্তা পুরুষদের আন্তর্জাতিক খেলার তৃতীয় আপায়ারের দায়িত্ব পালন করে। টি২০আই সিরিজের ২য় খেলাটি ফলাফল বিহীন সমাপ্ত হলে সিরিজটি ১-১ ফলাফলে ড্র হয়।
ইয়াসিন আরাফাত (ফুটবলার)
ইয়াসিন আরাফাত (জন্ম: ৫ জানুয়ারি ২০০৩) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন। তিনি ফুটবল মাঠে আক্রমণাত্মক মানসিকতা এবং দক্ষতার জন্য পরিচিত।
২০১৭ সালে, ইয়াসিন বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন, যেখানে তিনি ৬ ম্যাচে মাত্র ১টি গোল করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, ২০১৯ সালে, বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৮ ম্যাচে ১টি গোল করেছেন।
কদমতলা সংসদ
২০১৭ সালে ইয়াসিন ঢাকা তৃতীয় বিভাগের ফুটবল লিগে কদমতলা সংসদের হয়ে খেলার মাধ্যমে তার জ্যেষ্ঠ পর্যায়ের খেলোয়াড়ি জীবন শুরু করেন। তার অসাধারণ খেলা এবং সম্ভাবনা তাকে শীর্ষ স্তরের ফুটবল ক্লাব সাইফের দৃষ্টি আকর্ষণ করে।
সাইফ
২০১৮–১৯ মৌসুমে ইয়াসিন সাইফের সাথে চুক্তি স্বাক্ষর করার মাধ্যমে শীর্ষ স্তরের ফুটবল লিগে প্রবেশ করেন। ২০১৯ সালের ১৯শে জানুয়ারি তারিখে, তিনি রহমতগঞ্জের বিরুদ্ধে ম্যাচে অংশগ্রহণ করার মাধ্যমে বাংলাদেশ প্রিমিয়ার লিগে অভিষেক করেন। উক্ত ম্যাচে সাইফের ২–১ গোলে জয়ের ম্যাচে তিনি একটি অ্যাসিস্ট করেছেন। বাংলাদেশ প্রিমিয়ার লিগে তার প্রথম মৌসুমে তিনি ২৩ ম্যাচে ৪টি অ্যাসিস্ট করেছেন।
২০২০ সালের ১৭ই ফেব্রুয়ারি তারিখে, ঢাকা মোহামেডানের বিরুদ্ধে ম্যাচের জয়সূচক গোলটি করার মাধ্যমে ইয়াসিন সাইফের হয়ে তার প্রথম গোলটি করেন। এর ২৫ দিন পর ১২ই মার্চ তারিখে, আরামবাগে বিরুদ্ধে ম্যাচের প্রথম গোলটি করেন ইয়াসিন। কোভিড-১৯ এর বৈশ্বিক মহামারীর কারণে স্থগিত হওয়া ২০১৯–২০ মৌসুমে ইয়াসিন ৬ ম্যাচে ২টি গোল করেছেন। ২০১৯ সালে, সাইফ ইয়াসিন আরাফাতের রিলিজ ক্লজ ১ কোটি টাকা নির্ধারণ করে, যার ফলে তিনি রিলিজ ক্লজধারী বাংলাদেশী খেলোয়াড়ে পরিণত হন।
উইরাল জেলা ফুটবল অ্যাসোসিয়েশন
উইরাল জেলা ফুটবল অ্যাসোসিয়েশন (Wirral District Football Association; এছাড়াও সংক্ষেপে ডাব্লিউডিএফএ নামে পরিচিত) হচ্ছে ইংল্যান্ডের উইরাল উপদ্বীপের ফুটবলের নিয়ন্ত্রক সংস্থা। এই সংস্থাটি ১৮৮৫ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর ইংল্যান্ডের নিকটবর্তী উইরাল উপদ্বীপে অবস্থিত।
এই সংস্থাটি বার্কেনহেড সানডে লীগ, ইস্টহ্যাম অ্যান্ড ডিসট্রিক্ট জুনিয়র লীগ, ওয়েলেসি জুনিয়র ফুটবল লীগ এবং ওয়েস্ট চেশায়ার লীগের মতো প্রতিযোগিতার সকল কার্যক্রম পরিচালনা করে।
অ্যাবান্টেকার্ট সফটওয়্যার
অ্যাবান্টেকার্ট একটি নিউ জার্সি ভিত্তিক ই-কমার্স প্রযুক্তি এবং ব্যবসা সমাধান  প্রদানকারী, ২০১০ সালে পাভেল রোজকভ দ্বারা তৈরি এবং নভেম্বর ২০১১ সালে জনসাধারণের কাছে মুক্তি পায়। এটি একটি বিনামূল্যের ওপেন সোর্স ইলেকট্রনিক কমার্স অ্যাপ্লিকেশন এবং সম্প্রদায় ভিত্তিক প্রকল্প। অ্যাবান্টেকার্ট ওপেন সফটওয়্যার লাইসেন্স (OSL) এর অধীনে লাইসেন্সপ্রাপ্ত এবং এর ভিত্তি পিএইচপি এবং মাইএসকিউএল ডেটাবেজের উপর ভিত্তি করে।
1.2 এবং 2 এর উন্নয়ন। অ্যাবান্টেকার্ট-এর ১.২ ও ২.ক সংস্করণ শাখার উন্নয়ন গিটহাবে সর্বজনীনভাবে সমন্বিত।
১৭ জুন, ২০১৪ এ অ্যাবান্টেকার্ট সফ্টওয়্যারটি অ্যামাজন ইসিটু ক্লাউডে স্বয়ংক্রিয় অ্যাপ্লিকেশন স্থাপনার জন্য Bitnami দ্বারা প্রত্যয়িত হয়েছিল। অ্যাবান্টেকার্ট বিটনামি স্ট্যাক সেন্টওএসের সাথে সামঞ্জস্যপূর্ণ।
অ্যাবান্টেকার্ট প্রতারণা ব্যবস্থাপনার জন্য বাহ্যিক পরিষেবাগুলি যেমন ফ্রডল্যাবস গ্রাহকের অর্ডারগুলি পর্যালোচনা করতে এবং পেপ্যাল, আদারাইজনেট ও কার্ডকানেক্টের মত অর্থপ্রদান প্রক্রিয়াকরণ ব্যবহার করে ।
ফিফা
ফিফা (FIFA বা Fédération Internationale de Football Association — উচ্চারণ: ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌), অর্থাৎ আন্তর্জাতিক ফুটবল সংস্থা হচ্ছে আন্তর্জাতিক ফুটবল নিয়ন্ত্রণকারী প্রতিষ্ঠান। এর সদর দপ্তর সুইজারল্যান্ডের জুরিখ শহরে অবস্থিত। বর্তমান প্রেসিডেন্ট জিয়ান্নি ইনফান্তিনো। ফিফা ফুটবলের প্রধান অনুষ্ঠানগুলো বিশেষ করে ফিফা বিশ্বকাপ আয়োজন ও তত্ত্বাবধান করে থাকে।
ইতিহাস
প্রথম ফিফা বিশ্বকাপ অনুষ্ঠিত হয় ১৯৩০ সালে, উরুগুয়ে।
ইউকে র‍্যাপিড টেস্ট কনসোর্টি‌য়াম
ইউকে র‍্যাপিড টেস্ট কনসোর্টিয়াম (সংক্ষেপে ইউকে-আরটিসি) হলো যুক্তরাজ্যে কোভিড-১৯-এর পার্শ্বিক প্রবাহ ত্বরিত পরীক্ষা পরিচালনার জন্য গঠিত একটি শিল্পগোষ্ঠী। ত্বরিত পরীক্ষা (র‍্যাপিড টেস্ট) প্রযুক্তি হলো কোভিড-১৯-এর এক ধরনের নিশ্চায়ক পরীক্ষা। বিদ্যমান পিসিআর প্রভৃতি প্রযুক্তির চেয়ে বেশি সুবিধাজনক কোভিড-১৯ পরীক্ষার প্রযুক্তি উদ্ভাবনে যুক্তরাজ্য সরকারের বিনিয়োগের ফলে মূলত এই প্রযুক্তি উদ্ভাবিত হয়। অ্যাবিংডন হেলথ, বিবিআই সলিউশনস, সিআইজিএ হেলথকেয়ার, ওমেগা ডায়াগনস্টিকস ও অক্সফোর্ড বিশ্ববিদ্যালয় এর সদস্য।
খান বাহাদুর আবিদুর রেজা চৌধুরী
রাজনীতি
১৯২০ সালে চাঁদপুর স্থানীয় বোর্ডের চেয়ারম্যান নির্বাচিত হওয়ার মাধ্যমে তার রাজনৈতিক জীবন শুরু হয়। ১৯৩০ সালে তিনি তৎকালীন ত্রিপুরা (বর্তমান কুমিল্লা) জেলা বোর্ডের চেয়ারম্যান নির্বাচিত হন। ১৯৫৯ সাল পর্যন্ত তিনি পরপর কয়েকবার চেয়ারম্যান হয়েছিলেন। ১৯৫৮ সালের ১৬ মে কুমিল্লায় তার চেয়ারম্যান পদে দায়িত্বপালনের রজতজয়ন্তী উৎসব পালিত হয়েছিল। দীর্ঘদিন তিনি নিখিল বঙ্গ জেলা বোর্ড চেয়ারম্যান এসোসিয়েশনের চেয়ারম্যান ছিলেন।
ইউকে র‍্যাপিড টেস্ট কনসোর্টি‌য়াম
২০২০ সালে কনসোর্টিয়াম যুক্তরাজ্য সরকারের দ্রুত পরীক্ষণ দ্রবণের চাহিদা পূরণের জন্য এবিসি-১৯ দ্রুত অ্যান্টিজেন পরীক্ষা উদ্ভাবন করে। ২০২০ সালেএ অক্টোবরে সরকার কনসোর্টিয়ামের ১ মিলিয়ন দ্রুত পরীক্ষণ কিটের ক্রয়াদেশ দেয়।
খান বাহাদুর আবিদুর রেজা চৌধুরী
রাজনীতি
১৯০৬ সালে নিখিল ভারত মুসলিম লীগ প্রতিষ্ঠার সময় তিনি ঢাকার নবাব বাড়িতে উপস্থিত ছিলেন। তিনি দীর্ঘদিন প্রাদেশিক মুসলিম লীগ ওয়ার্কিং কমিটির সদস্য হিসেবে দায়িত্বপালন করেছেন। ১৯৩৫ থেকে ১৯৫৮ সাল পর্যন্ত তিনি কুমিল্লা জেলা মুসলিম লীগের সভাপতি ছিলেন। তিনি ১৯৩৭ ও ১৯৪৬ সালে দলের প্রার্থী হিসেবে বঙ্গীয় আইন পরিষদের সদস্য নির্বাচিত হন। ১৯৩৭ সালে মুহাম্মদ আলি জিন্নাহর বাংলা সফরের সময় আবিদুর রেজা চৌধুরীর নেতৃত্বে চল্লিশ হাজার লোক তাকে কুমিল্লায় অভ্যর্থনা জানায়। জিন্নাহ বলেছিলেন যে তার বাংলা সফরে এটি সবচেয়ে বড় সংবর্ধনা সভা।
ইউকে র‍্যাপিড টেস্ট কনসোর্টি‌য়াম
বিতরণ
সিআইজিএ হেলথকেয়ার এর মজুদ ও বিতরণের দায়িত্বে রয়েছে। সম্প্রতি এফডিএর অনুমোদন পাওয়ার পর এটি বিতরণের অনুমতিও পেয়েছে।
খান বাহাদুর আবিদুর রেজা চৌধুরী
মৃত্যু
খান বাহাদুর আবিদুর রেজা চৌধুরী ১৯৬১ সালের ১৬ জানুয়ারি মৃত্যুবরণ করেন।
তথ্যসূত্র
৩.খান বাহাদুর আবিদুর রেজা চৌধুরীর প্রতিষ্ঠিত -এ আর পাইলট মডেল হাই স্কুলের ছাত্র-আহনাফ আদিল,শ্রেণী ষষ্ঠ, রোল-৫৮।
বেহ্লোপুর, কপূরথলা
বেহ্লোপুর, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত, যেটি বেহ্লোপুরের, জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
জনসংখ্যা
ভারতের ২০১১ সালের জনগণনা অনুযায়ী,বেহ্লোপুরের মোট ঘরের সংখ্যা ১২৬, এবং জনসংখ্যা ছিল ৬৭৬, যার মধ্যে ৩৩৩ জন পুরুষ এবং ৩৪৩ জন নারী।বেহ্লোপুরে সাক্ষরতার হার ৫৭.৬৬%, প্রদেশ এর গড় ৭৫.৮৪% র চেয়ে কম। জনসংখ্যার ৬ বছরের কম বয়সী শিশুদের সংখ্যা ৮১, যা বেহ্লোপুরর মোট জনসংখ্যার ১৩.৪৩% এবং শিশু সন্তানের লিঙ্গ অনুপাত প্রায় ৭২৩, রাজ্যের গড় ৮৪৬ এর তুলনায় কম।
জন ডস প্যাসস
জন রোডেরিগো ডস প্যাসস (John Roderigo Dos Passos; ১৪ জানুয়ারি ১৮৯৬ - ২৮ সেপ্টেম্বর ১৯৭০) ছিলেন একজন মার্কিন ঔপন্যাসিক, যিনি তার ইউ.এস.এ. ত্রয়ীর জন্য সর্বাধিক প্রসিদ্ধ।
ইলিনয় অঙ্গরাজ্যের শিকাগো শহরে জন্মগ্রহণকারী ডস প্যাসস ১৯১৬ সালে হার্ভার্ড কলেজ থেকে স্নাতক সম্পন্ন করেন। তিনি যুবক বয়সে অনেক ভ্রমণ করতেন, বিশেষ করে ইউরোপ ও মধ্যপ্রাচ্যে, সেখানে তিনি সাহিত্য, শিল্পকলা ও স্থাপত্যকলা সম্পর্কে জ্ঞান অর্জন করেন। প্রথম বিশ্বযুদ্ধ চলাকালীন তিনি অ্যাম্বুলেন্স চালক হিসেবে মার্কিন স্বেচ্ছাসেবক দলে যোগ দিয়ে প্যারিস ও ইতালি যান এবং পরে মার্কিন যুক্তরাষ্ট্রের আর্মি মেডিক্যাল কর্পোরালে যোগ দেন।
১৯২০ সালে তার প্রথম উপন্যাস ওয়ান ম্যান্‌স ইনিশিয়েশন: ১৯১৭ প্রকাশিত হয় এবং ১৯২৫ সালে তার উপন্যাস ম্যানহাটন ট্রান্সফার বাণিজ্যিকভাবে সফল হয়। তার ইউ.এস.এ. ত্রয়ীর উপন্যাসসমূহ - দ্য ফোর্টি-সেকেন্ড প্যারালাল (১৯৩০), নাইনটিন নাইনটিন (১৯৩২) ও দ্য বিগ মানি (১৯৩৬) মডার্ন লাইব্রেরির ১৯৯৮ সালের র‍্যাঙ্কিঙে বিংশ শতাব্দীর ১০০ সেরা ইংরেজি ভাষার উপন্যাস তালিকায় ২৩তম স্থান অধিকার করে। নিরীক্ষামূলক অসরলরৈখিক ধারায় রচিত এই ত্রয়ী উপন্যাসে বিংশ শতাব্দীর শুরুর দিকের মার্কিন সংস্কৃতিকে চিত্রায়িত করতে জীবনী ও সংবাদ প্রতিবেদনের উপাদানের সংমিশ্রণ দেখা যায়।
আন্তর্জাতিক পরিহার্য ভ্রমণ
আন্তর্জাতিক অ-প্রয়োজনীয়/পরিহার্য ভ্রমণ (আইনেট) নীতি হল একটি আইনি পরিভাষা যা ইউরোপীয় কমিশন ১৬ মার্চ ২০২০-এ কোভিড-১৯ মহামারীর আলোকে তৈরি করেছে। আইনেট নীতিটি কোভিড-১৯ মহামারী সম্পর্কিত ভ্রমণ বিধিনিষেধের কেন্দ্রবিন্দু ।
সারমর্ম
১৬ মার্চ ২০২০-এ, ইউরোপীয় কাউন্সিল কোভিড-১৯ এর পরিপ্রেক্ষিতে ইউরোপিয়ান ইউনিয়ন এ অ-প্রয়োজনীয় ভ্রমণের উপর অস্থায়ী নিষেধাজ্ঞার আহ্বান জানায়। ইউরোপীয় কমিশন নিশ্চিত করতে চেয়েছিল যে ইইউ-এর বাহ্যিক সীমান্তে গৃহীত পদক্ষেপগুলি সামঞ্জস্যপূর্ণ এবং যথাযথ ছিল।
শেনগেন বর্ডারস কোড (এসবিসি) অনুসরণকারী রাষ্ট্রসমূহ অনাবাসী তৃতীয় দেশের নাগরিকদের প্রবেশ প্রত্যাখ্যান করতে যদি তারা জনস্বাস্থ্যের জন্য তথাকথিত হুমকি সৃষ্টি করে। তবে, এসবিসি নাগরিক এবং বাসিন্দাদের "তাদের বাড়িতে ফিরে যাওয়ার উদ্দেশ্যে" বিধিনিষেধের ছাড়ের অনুমতি দেয়।
অ-প্রয়োজনীয় ভ্রমণের সাময়িক নিষেধাজ্ঞা এমন ব্যক্তিদের জন্য প্রযোজ্য নয় যাদের একটি অপরিহার্য কাজ বা প্রয়োজন রয়েছে, যার মধ্যে রয়েছে:
স্বরসমষ্টি
বৈশিষ্ট্যসূচক প্রধান স্বরভিত্তিক পশ্চিমা ধ্রুপদী সঙ্গীতে (যে সঙ্গীতে একটি বৈশিষ্ট্যসূচক প্রধান স্বর বা নীড়স্বর থাকে) যে স্বরসমষ্টিগুলি সবচেয়ে বেশি দেখতে পাওয়া যায়, সেগুলি হল ত্রিস্বর বা ত্রয়ী (Triad), যেগুলি তিনটি স্বতন্ত্র স্বরের সমবায়ে গঠিত হয়। ত্রয়ীতে একটি মূলস্বর থাকে এবং মূলস্বরটির উপরে সেটি থেকে নির্দিষ্ট ব্যবধিতে অবস্থিত তৃতীয়া ও  পঞ্চমী স্বরগুলি উপরিপাতিত হয়। যেসব স্বরসমষ্টিতে তিনের অধিক স্বর থাকে, সেগুলির মধ্যে সংযোজিত প্রধান স্বরবিশিষ্ট স্বরসমষ্টি, সম্প্রসারিত স্বরসমষ্টি এবং স্বরগুচ্ছ অন্তর্ভুক্ত, যেগুলি সমসাময়িক ধ্রুপদী সঙ্গীত, জ্যাজ সঙ্গীত ও অন্যান্য যেকোনও প্রকারের সঙ্গীতে ব্যবহৃত হতে পারে। পাশ্চাত্যের সঙ্গীততত্ত্বে স্বরসমষ্টিগুলিকে অস্বাভাবিক (anomalous), বৈশিষ্ট্যসূচক (characteristic), সাধারণ (common), বিপরীত (inverted), ক্ষণস্থায়ী (transient), ইত্যাদি শ্রেণীতে শ্রেণীবদ্ধ করা হয়ে থাকে।
যখন ধারাবাহিকভাবে অনেকগুলি স্বরসমষ্টি বাজানো হয়, তখন তাকে স্বরসমষ্টি প্রগমন (chord progression) বলে। পাশ্চাত্যের ঐতিহ্যবাহী সঙ্গীত ও ব্লুজ ধরনের সঙ্গীতে ব্যাপকভাবে ব্যবহৃত একটি স্বরসমষ্টি প্রগমন হল ১২ মাত্রার ব্লুজ প্রগমন (12 bar blues progression)। যদিও তাত্ত্বিকভাবে কোনও স্বরসমষ্টি বাজানোর পরে অন্য যেকোনও ধরনের স্বরসমষ্টি বাজানো সম্ভব, কিন্তু পশ্চিমা সঙ্গীতে কিছু কিছু স্বরসমষ্টির বিন্যাস অপেক্ষাকৃত বেশি প্রচলিত। এগুলি মধ্যে কিছু কিছু বিন্যাস আবার সাধারণ রেওয়াজের সুরসঙ্গতিতে (Common practice harmony) চাবিস্বর বা প্রধান স্বর (key বা tonic note) প্রতিষ্ঠাকারী বিন্যাস হিসেবে গৃহীত হয়েছে। বিশেষ করে একটি অধিপতি স্বরসমষ্টির (dominant chord) প্রধান স্বরসমষ্টিতে (tonic chord) নিরসন (resolution) হওয়ার ব্যাপারটির সাথে এটি জড়িত। এই ব্যাপারটি বর্ণনা করার জন্য পশ্চিমা সঙ্গীততত্ত্ব রোমান অঙ্কসমূহ ব্যবহার করে স্বরসমষ্টিগুলিকে ক্রমিক সংখ্যা প্রদানের রেওয়াজের বিকাশ ঘটেছে, যেখানে আলোচ্য একটি স্বর কোনও স্বরসপ্তকের (Scale) প্রধান স্বরটি থেকে কতগুলি শুদ্ধ স্বরসপ্তকীয় ধাপ (diatonic step) উপরে অবস্থিত, তা একটি রোমান অঙ্কের মাধ্যমে প্রকাশ করা হয়।
পশ্চিমা সঙ্গীতে প্রথাগত স্বরলিপি ছাড়াও আরও বেশ কিছু পদ্ধতিতে স্বরসমষ্টি প্রকাশ করা হয়ে থাকে, যাদের মধ্যে রোমান অঙ্ক, ন্যাশভিল সংখ্যাপদ্ধতি, সংখ্যায়িত খাদস্বর পদ্ধতি, স্বরসমষ্টি বর্ণমালা (কদাচিৎ আধুনিক সঙ্গীতবিদ্যায় ব্যবহৃত হয়) এবং স্বরসমষ্টি মানচিত্র উল্লেখ্য।
আবু সাহল আল-কুহি
গণিতে তিনি আর্কিমিডিয়ান এবং অ্যাপোলোনিয়ান সমস্যাগুলির দিকে তার মনোযোগ নিবেদন করেন যা দ্বিঘাতের চেয়ে উচ্চতর সমীকরণের দিকে নিয়ে যায়। তিনি এদের কিছু সমাধান করেছেন এবং সমাধানযোগ্যতার শর্তাবলী নিয়ে আলোচনা করেছেন। উদাহরণস্বরূপ, তিনি একটি সমবাহু পঞ্চভুজকে একটি বর্গক্ষেত্রে অন্তর্ভুক্ত করার সমস্যা সমাধান করতে সক্ষম হন, যার ফলে চতুর্ঘাত সমীকরণ তৈরি হয়। তিনি "নিখুঁত কম্পাস" এর উপর একটি গ্রন্থও লিখেছেন। এই কম্পাসটি একটি পরিবর্তনশীল দৈর্ঘ্যের এক পা সহ কম্পাস যা ব্যবহারকারীদের যেকোন কনিক আঁকতে দেয় যেমন: সরলরেখা, বৃত্ত, উপবৃত্ত, পরাবৃত্ত এবং অধিবৃত্ত। সম্ভবত আল-কুহি যন্ত্রটি আবিষ্কার করেছিলেন।
অ্যারিস্টটলের মতো, আল-কুহিও প্রস্তাব করেছিলেন যে পৃথিবীর কেন্দ্র থেকে দূরত্বের পরিবর্তনের সাথে সাথে দেহের ওজন পরিবর্তিত হয়।
আল-কুহি এবং গণিতে আগ্রহী একজন উচ্চ সরকারি কর্মচারী আবু ইসহাক আল-সাবির মধ্যে আদানপ্রদানকৃত চিঠিপত্র সংরক্ষিত আছে।
বাংলাদেশের উপজেলার তালিকা
right|thumb|300px|বাংলাদেশের বিভাগীয় মানচিত্র thumb|right|300px|বাংলাদেশের জেলাসমূহের মানচিত্র thumb|right|300px|বাংলাদেশের উপজেলাসমূহের মানচিত্র বর্তমানে বাংলাদেশের ৮টি বিভাগের অন্তর্গত ৬৪টি জেলায় মোট ৪৯৫টি উপজেলা রয়েছে। সর্বশেষ গঠিত উপজেলাগুলি হল মাদারীপুরের ডাসার উপজেলা, কক্সবাজারের ঈদগাঁও উপজেলা ও সুনামগঞ্জের মধ্যনগর উপজেলা। বাংলাদেশের উপজেলাসমূহের তালিকা নিম্নরূপ:
জেন কার্ট
জেন কার্ট একটি অনলাইন স্টোর ম্যানেজমেন্ট সিস্টেম। এটি পিএইচপি- ভিত্তিক, একটি মাইসিকুয়েল ডাটাবেস এবং এইচটিএমএল উপাদান ব্যবহার করে। অনেক ভাষা এবং মুদ্রার জন্য সমর্থন প্রদান করা হয়, এবং এটি গ্নু জেনারেল পাবলিক লাইসেন্সের অধীনে উন্মুক্তভাবে উপলব্ধ।
ইতিহাস
জেন কার্ট হল একটি সফ্টওয়্যার ফর্ক যা ২০০৩ সালে ওএসকমার্স থেকে শাখায় আসে কিছু নান্দনিক পরিবর্তনের বাইরে, দুটি সিস্টেমের মধ্যে প্রধান পার্থক্য জেন কার্টের স্থাপত্য পরিবর্তন (উদাহরণস্বরূপ, একটি টেমপ্লেট সিস্টেম) এবং মূলে অতিরিক্ত অন্তর্ভুক্ত বৈশিষ্ট্যগুলি থেকে আসে। ১.৩.ক সিরিজের রিলিজ জেন কার্টকে এর ঐতিহাসিক টেবিল-ভিত্তিক লেআউট পদ্ধতি থেকে টেমপ্লেট সিস্টেমকে অনেকাংশে সিএসএস-ভিত্তিক একটিতে সরিয়ে দিয়ে আরও পার্থক্য করেছে।
প্লাগইন
সাম্প্রতিক বছরগুলিতে জেন কার্টের সমর্থন কমে যাওয়ায়, অনেক তৃতীয় পক্ষের কোম্পানি জেনকার্ট প্লাগইন এবং মডিউল তৈরি করছে যা ব্যবহারকারীদের রিক্যাপচা ভি৩ ইনস্টল করার মতো সমস্যাগুলি সমাধান করতে সাহায্য করতে পারে
কানাডার প্রদেশ ও অধীনস্থ অঞ্চলসমূহ
কানাডার প্রদেশগুলি এবং অঞ্চলগুলি কানাডীয় সংবিধানের কর্তৃত্বের অধীনে কানাডিয়ান ভৌগোলিক এলাকার মধ্যে উপ-জাতীয় শাসনের প্রসারের জন্য দায়ী প্রশাসনিক বিভাগ। ১৮৬৭ সালে কানাডীয় কনফেডারেশন, ব্রিটিশ উত্তর আমেরিকার তিনটি প্রদেশ-নিউ ব্রান্সউইক, নোভা স্কোশিয়া এবং কানাডায় প্রদেশ (যা কনফেডারেশনের উপর ভিত্তি করে, অন্টারিও এবং কেবেকে ভাগ করা হয়েছিল) - একটি ফেডারেশনের উপনিবেশ গঠনের জন্য সংঘবদ্ধ ছিল ছিল, যা শেষ পর্যন্ত একটি সার্বভৌম দেশ হয়ে ওঠে পরবর্তী শতাব্দীতে। এর ইতিহাসে, কানাডার আন্তর্জাতিক সীমানা বহুবার পরিবর্তিত হয়েছে, এবং দেশটি মূল চার প্রদেশ থেকে বর্তমান দশটি প্রাদেশিক অঞ্চল এবং তিনটি অঞ্চল-এ বেড়েছে। দশটি প্রদেশ আলবার্তা, ব্রিটিশ কলাম্বিয়া, মনিটোবা, নিউ ব্রুনসউইক, নিউফাউন্ডল্যান্ড এবং ল্যাব্রাডার, নোভা স্কশিয়া, অন্টারিও, প্রিন্স এডওয়ার্ড দ্বীপ, কেবেক, এবং সাসকাচুয়ান। বেশ কয়েকটি প্রদেশ ছিল প্রাক্তন ব্রিটিশ উপনিবেশের অর্ন্তভুক্ত এবং কেবেক প্রাথমিকভাবে একটি ফরাসি উপনিবেশ ছিল, অন্যরা কানাডা বৃদ্ধির সাথে সাথে যোগ হয়েছে। তিনটি অঞ্চল উত্তর-পূর্বাঞ্চলীয় রাজ্য, নুনাভাট এবং য়ুকন, যা পূর্ব ব্রিটিশ উত্তর আমেরিকার বাকি অংশের শাসন করে। একসাথে, প্রদেশ ও অঞ্চলগুলো নিয়ে আয়তনের ভিত্তিতে এটি বিশ্বের দ্বিতীয় বৃহত্তম দেশ।
কানাডীয় প্রদেশ এবং একটি অঞ্চলের মধ্যে প্রধানতম পার্থক্য হল প্রদেশগুলি ১৮৬৭ সালের সংবিধানের আইন (পূর্বে ব্রিটিশ নর্থ আমেরিকা আইন, ১৮৬৭) নামে তাদের ক্ষমতা ও কর্তৃত্ব লাভ করে, তবে আঞ্চলিক সরকারসমূহ তাদের কাছে কানাডায় সংসদ কর্তৃক ক্ষমতা প্রদান করে। সংবিধান আইন থেকে প্রবাহিত ক্ষমতাগুলি কানাডার সরকার (ফেডারেল সরকার) এবং প্রাদেশিক সরকারগুলির মধ্যে একচেটিয়াভাবে অনুশীলন করার জন্য বিভক্ত। ফেডারেল সরকার এবং প্রদেশগুলির মধ্যে ক্ষমতার বিভাজন পরিবর্তনে একটি সাংবিধানিক সংশোধনী প্রয়োজন, যদিও একই রকম পরিবর্তন অঞ্চলকে প্রভাবিত করে এককভাবে কানাডীয় সংসদ বা সরকার সংসদে করা যায়।
অধীনস্থ অঞ্চলসমূহ
কানাডা তিনটি অধীনস্থ অঞ্চল আছে, যাদের মর্যাদা কানাডার প্রদেশগুলি থেকে ভিন্ন। কানাডার অধীনস্থ অঞ্চলগুলির কোন নিজস্ব সার্বভৌমত্ব নেই। কানাডার ফেডারেল সরকার থেকে যে ক্ষমতাগুলি তাদেরকে অর্পণ করা হয়েছে, তারা কেবল সেইসব ক্ষমতাই উপভোগ করে। কানাডার মূল ভূখন্ডের ৬০° উত্তর দ্রাঘিমাংশের উত্তরে এবং হাডসন উপসাগরের পশ্চিমে অবস্থিত সমস্ত এলাকা এবং কানাডার মূল ভূখন্ডের উত্তরের বেশির ভাগ দ্বীপ (জেমস বে-র দ্বীপগুলি থেকে শুরু করে কানাডীয় উত্তরমেরুদেশীয় দ্বীপপুঞ্জ পর্যন্ত) এই তিনটি অধীনস্থ অঞ্চলের মধ্যে পড়েছে। নিম্নোক্ত সারণিগুলিতে অগ্রাধিকারের ভিত্তিতে অঞ্চলগুলিকে তালিকাভুক্ত করা হয়েছে। (উল্লেখ্য যে সৃষ্টির তারিখ নির্বিশেষে কানাডার যেকোন প্রদেশ এর যেকোন অধীনস্থ অঞ্চলের তুলনায় অগ্রাধিকার পাবে।)
আনুষ্ঠানিক অঞ্চল
ফ্রান্সের বউমন্ট-হামেলের কাছে অবস্থিত ভিমি, পাস-দে-ক্যালেজ এবং বউমন্ট-হামেল নিউফাউন্ডল্যান্ড স্মৃতিসৌধের নিকটবর্তী কানাডিয়ান ন্যাশনাল ভিমি মেমোরিয়ালটি আনুষ্ঠানিকভাবে কানাডীয় অঞ্চল হিসাবে গণ্য। ১৯২২ সালে ফ্রান্স সরকার ভীম স্মৃতিসৌধ "স্বাধীনভাবে এবং সব সময়" জন্য ব্যবহৃত জমি দান করে কানাডীয় সরকারকে।
প্রস্তাবিত প্রদেশ ও অঞ্চল
১৯৬৭ সালে কনফেডারেশন থেকে কিছু নতুন কানাডীয় প্রদেশ ও অঞ্চলেরর জন্য বিভিন্ন প্রস্তাব রয়েছে। কানাডার সংবিধানে একটি নতুন প্রদেশ গঠনের জন্য একটি সংশোধনী প্রয়োজন কিন্তু একটি নতুন অঞ্চল গঠনের জন্য কেবল একটি সংসদীয় আইন প্রয়োজন, যা আইনসম্মত সহজ প্রক্রিয়া।
২০০৪ সালের শেষের দিকে, প্রধানমন্ত্রী পল মার্টিন প্রাদেশিক অবস্থা "শেষ পর্যন্ত" পেতে সমস্ত তিনটি অঞ্চলের জন্য তার ব্যক্তিগত সমর্থন প্রকাশ করে কিছু পর্যবেক্ষকদের বিস্মিত করেন। তিনি সারা বিশ্বে তাদের গুরুত্বের কথা উল্লেখ করেন এবং আর্কটিকের সার্বভৌমত্বের দাবিতে চলমান প্রয়োজনীয়তার কথা উল্লেখ করেন, বিশেষতঃ বৈশ্বিক উষ্ণতা এই অঞ্চলের আরও শোষণের জন্য আরও খোলাখুলিভাবে আরও জটিল আন্তর্জাতিক স্রোতধারার বিরোধিতা করতে পারে।
রুমাল (ধর্মীয় বস্ত্র)
রুমাল (ধর্মীয় বস্ত্র) (পাঞ্জাবি: ਰੁਮਾਲ) হল একটি রুমাল বা ব্যান্ডানার অনুরূপ কাপড়ের টুকরো। যে সব শিখ পুরুষ চুল কেটে ফেলেছেন, তাঁরা এবং অন্যান্য অতিথিরা যখন গুরুদ্বারে প্রবেশ করেন, তখন তাঁরা এটি দিয়ে মাথা ঢাকেন। মাথা ঢেকে রাখা শিখ ধর্মে সম্মানজনক এবং যদি কোন মানুষ পাগড়ি না পরেন, তাহলে গুরুদ্বারে প্রবেশের আগে তাঁকে অবশ্যই রুমাল দিয়ে মাথা ঢাকতে হবে। যে সব শিখ ছেলেরা তাদের চুল কাটেনা, তারা তাদের লম্বা চুল চুড়ো করে বেঁধে তা এই রুমাল দিয়ে ঢেকে রাখে। যে সব শিখ পুরুষরা অ্যাথলেটিক কার্যকলাপে জড়িত থাকেন তাঁরা অনুশীলন এবং প্রতিযোগিতার সময় এই রুমাল পরিধান করেন।
বেশিরভাগ গুরুদ্বারে, প্রায়শই আরও অতিথিদের স্বাগত জানানোর জন্য দরজার বাইরে ঝুড়িতে রুমাল রাখা থাকে। যদি গুরুদ্বার থেকে কোন রুমাল পাওয়া না যায়, তাহলে যে কোন একটি পরিষ্কার এবং সাধারণ রুমাল এই উদ্দেশ্যে ব্যবহার করার জন্য সবচেয়ে উপযুক্ত কাপড়।
শিখ ধর্মের বাইরে রুমাল
শিখ ধর্মের প্রেক্ষাপটের বাইরে, উর্দু, হিন্দি, নেপালি এবং বাংলা ভাষায় রুমাল শব্দ দিয়ে বোঝানো হয় হাত মুখ মোছার জন্য ব্যবহার করা কাপড়ের টুকরো। শিখ ধর্মের সাথে এর কোন যোগসূত্র নেই।
রুমাল অস্ত্র
ভারতে ঠগিরা লুঠের উদ্দেশ্যে শ্বাসরোধ করার জন্য রুমাল ব্যবহার করত। রুমালের এক প্রান্তে একটি মুদ্রা গিঁট দিয়ে বাঁধা হত, তারপর সেটি দুলিয়ে শিকারের দিকে ছুঁড়ে দেওয়া হত। সেটি শিকারের গলায় জড়িয়ে যেত। এরপর তাকে শ্বাসরোধ করে হত্যা করা হত।
১৯৭০ এর দশকের টেলিভিশন সিরিজ ড্যাড'স আর্মির "উই নো আওয়ার ওনিয়নস" পর্বে, কর্পোরাল জোন্স এমন একটি রুমাল দিয়ে ক্যাপ্টেন রামসেকে শ্বাসরোধ করার চেষ্টা করেছিল।
২০২১–২২ ফেডারেশন কাপ (বাংলাদেশ)
The 2021–22 Federation Cup (due to sponsorship from Bashundhara Group also known as Bashundhara Group Federation Cup 2021) was the 33rd edition of the tournament, the main domestic annual top-tier clubs football competition in Bangladesh organized by Bangladesh Football Federation (BFF). The 12 participants were competed in the tournament. The tournament was played from 25 December 2021 to 9 January 2022. The winner of the tournament will earn the slot of playing Qualifying play-off of 2023–24 AFC Cup.
Dhaka Abahani are current champions. The club have defeated Rahmatganj MFS by 2–1 on 9 January 2022 to lift the trophy for the twelfth time.
Draw
The draw ceremony of the tournament were held on 23 December 2021 12:00 BST at 3rd floor of BFF house Motijheel, Dhaka, Bangladesh. The twelve participants were divided into four groups. Top two teams from each group will through into the Knockout stage.
আত্মঘাতী গোল
† বোল্ড ক্লাব ম্যাচের বিজয়ী নির্দেশ করে
নাউরুতে কোভিড-১৯ এর বৈশ্বিক মহামারী
নাউরুর কোভিড সংক্রমণ কোভিড-১৯ এর চলমান বিশ্বব্যাপী মহামারীর অংশ যা মারাত্মক তীব্র শ্বাসযন্ত্রের সিন্ড্রোম করোনাভাইরাস ২ (সার্স‌ কোভ ২) দ্বারা সৃষ্ট। ভাইরাসটি ২০২২ সালের ২ এপ্রিল নাউরুতে পৌঁছে বলে নিশ্চিত করা হয়।
পটভূমি
সরকার প্রতিরোধমূলক ব্যবস্থা হিসাবে জাতীয় জরুরি অবস্থা ঘোষণা করে, দেশে একটি সাপ্তাহিক ফ্লাইট ছাড়া সব স্থগিত করে এবং সমস্ত আগমনের জন্য ১৪ দিনের কোয়ারেন্টাইন চালু করে।
১৪ ডিসেম্বর একটি জাহাজে এর প্রথম সংক্রমণ চিহ্নিত করা হয়। সংক্রমণ জাহাজেই থেকে যাওয়ায় এটি নাউরুতে প্রবেশ করেনি বলে ধারণা করা হয়।
২ মে ২০২২ পর্যন্ত বিশ্ব স্বাস্থ্য সংস্থা এর প্রতিবেদন অনুযায়ী পাঁচটি নিশ্চিত কোভিড-১৯ কেস পাওয়া গেছে; ২২,৯৭৬ টিকার ডোজ দেওয়া হয়েছে, জনসংখ্যার ৭৯% এর দুই ডোজ এবং ৪৩৯% বুস্টার ডোজ প্রাপ্তিসহ।
সময়রেখা
এপ্রিল থেকে জুন ২০২২
নাজিহা আল-দুলাইমি
নাজিহা জাওদাত আসগাহ আল-দুলাইমি (১৯২৩, বাগদাদ – ৯ অক্টোবর ২০০৭, হেরদেকে) ইরাকের নারীবাদী আন্দোলনের প্রথমদিককার উদ্যোক্তা ছিলেন। তিনি ১০ মার্চ ১৯৫২ সালে ইরাকি উম্যান লীগের প্রথম প্রতিষ্ঠাতা-সভাপতি হন। তিনি ইরাকের আধুনিক ইতিহাসে প্রথম নারী মন্ত্রী এবং আরব বিশ্বের প্রথম নারী কেবিনেট মন্ত্রী ছিলেন।
জীবনী
আল-দুলাইমির দাদা বাগদাদ এবং ব্যাবিলনের মাঝে অবস্থিত আল-মাহমুদিয়া ছেড়ে উনিশ শতকের শেষদিকে বাগদাদে বসতি স্থাপন করেন। এখানেই ১৯২৩ খ্রিস্টাব্দে জন্মগ্রহণ করেন আল-দুলাইমি। তিনি রয়েল কলেজ অব মেডিসিনে (যা পরবর্তীতে ইউনিভার্সিটি অব বাগদাদে পরিণত হয়) মেডিসিন নিয়ে পড়াশোনা করেন। উনিশ বছর বয়সে তিনি ভর্তি হন এবং তখন তিনি ঐ কলেজের হাতেগোণা নারী শিক্ষার্থীদের মধ্যে একজন ছিলেন। মানুষ এবং মাতৃভূমির কথা চিন্তা করে এবং সহকর্মীদের দ্বারা প্রভাবিত হয়ে তিনি "উম্যানস সোসাইটি ফর কমব্যাটিং ফ্যাসিজম অ্যান্ড নাসিজম"-এ যুক্ত হন এবং এর কাজের সাথে সরাসরি যুক্ত হন। পরবর্তীতে এই সংগঠন যখন নাম পরিবর্তন করে "অ্যাসোসিয়েশন ফর ইরাকি উম্যান" নাম নেয়, তিনি এর নির্বাহী পরিষদে যুক্ত হন।
১৯৪১ সালে তিনি একজন চিকিৎসক হিসেবে পাস করেন। কলেজছাত্র থাকা অবস্থাতেই তিনি ইরাকি কমিউনিস্ট পার্টি (আইসিপি) এর আদর্শ ও লক্ষ্যের সাথে পরিচিত হন। ১৯৪৭ সালে দলীয় মনোনয়ন পান এবং ১৯৪৮ সালে পূর্ণ সদস্যে পরিণত হন। ঐ বছরের জানুয়ারিতে নাজিহা ঔপনিবেশিক পোর্টসমাউথ চুক্তির বিরুদ্ধে "আল-ওয়াথবাহ"তে যুক্ত হন। এছাড়া অন্যান্য দেশীয় আন্দোলনেও তিনি যুক্ত ছিলেন। এ ধরনের নানাবিধ রাজনৈতিক কাজ, মানুষের দুর্দশা দূরীকরণ বিষয়ক কাজ, শাসক ও সমাজের পশ্চাৎপদগামীদের দ্বারা নির্যাতন ইত্যাদির প্রতিবাদের মাধ্যমে তিনি সামাজিক আন্দোলন তৈরিতে যুক্ত হন।
এর মাধ্যমে নাজিহা দেশের বিভিন্ন স্থানে মানুষ কীরকম অবস্থার মধ্যে দিয়ে দিন কাটায় তা জানতে পারেন। ইরাকি নারীর জন্য কাজ করার ক্ষেত্রে তার এ অভিজ্ঞতা অবদান রেখেছে বলে মনে করা হয়। এর উপর তিনি দ্য ইরাকি উম্যান নামক পুস্তিকা রচনা করেন।
মালওয়া (পাঞ্জাব)
থাম্ব|ভারতের পাঞ্জাবের শতদ্রু নদীর দক্ষিণের একটি অঞ্চল। এই অঞ্চলের মানুষদের মালোয়াই বলা হয়। এখানে মালওয়ার অঞ্চলের মানচিত্র দেয়া হলো। মালওয়া (ਮਾਲਵਾ) ভারতের পাঞ্জাবের শতদ্রু নদীর দক্ষিণের একটি অঞ্চল। এই অঞ্চলের মানুষদের মালোয়াই বলা হয়। মালওয়ার পশ্চিম অংশে, মালোয়াই উপভাষায় পাঞ্জাবি বলা হয়। পোয়াধী উপভাষার সাথে একই গঠনে এই উপভাষাটি, যা মালওয়া অঞ্চলের পূর্ব জেলাগুলিতে বলা হয়। এই পোয়াধী ভাষী অঞ্চলকে কখনও কখনও পোয়াধ বা পোয়াধা বলা হয়।
মালওয়ার জেলাসমূহ
মালওয়ার জেলাগুলি নিম্নলিখিত :
ফরহাদ মজহার
ফরহাদ মজহার (জন্ম: ৯ আগস্ট ১৯৪৭) একজন বাংলাদেশি কবি, লেখক, ঔষধশাস্ত্রবিদ, রাজনৈতিক বিশ্লেষক, দার্শনিক, বুদ্ধিজীবী, সামাজিক ও মানবাধিকার কর্মী এবং পরিবেশবাদী    ।
জীবনী
ফরহাদ মজহার ঢাকা বিশ্ববিদ্যালয় থেকে ১৯৬৭ সালে ঔষধশাস্ত্রে স্নাতক ডিগ্রি লাভ করেন এবং পরবর্তীতে মার্কিন যুক্তরাষ্ট্রের দি নিউ স্কুল ফর সোশাল রিসার্চ থেকে অর্থশাস্ত্রে ডিগ্রি লাভ করেন। তিনি সামাজিক যোগাযোগ মাধ্যমের সামাজিক অর্থনীতিতেও গবেষণা করেছেন। চিন্তা নামক একটি পত্রিকার সম্পাদক মজহার উবিনীগ এনজিও গঠন করে নয়াকৃষি আন্দোলনও শুরু করেন ।
তাঁর উল্লেখযোগ্য গ্রন্থসমূহ হল: প্রস্তাব, মোকাবিলা, এবাদতনামা ও মার্কস পাঠের ভূমিকা।
সমালোচনা
ফরহাদ মজহার সহিংসতায় উস্কানি দেওয়ার জন্য ২০১৩-২০১৪ সালে গণমাধ্যমে ব্যাপকভাবে সমালোচিত হন । সলিমুল্লাহ খানের সাথে তাঁর বিতর্ক লেখক ও বুদ্ধিজীবী মহলে বেশ সাড়া ফেলেছিল ।
অপহরণ বিষয়ক বিতর্ক
২০১৭ সালের ৩ জুলাই ঢাকার শ্যামলীর আদাবরের নিজ বাড়ি থেকে ভোর পাঁচটার দিকে ফরহাদ মজহারকে অপহরণ করা হয়। এর ১৮ ঘণ্টা পর আইনশৃঙ্খলা রক্ষাকারী বাহিনী তাঁকে যশোরের অভয়নগরে একটি বাস থেকে উদ্ধার করে   । পারিপার্শ্বিক বিভিন্ন কারণে বিভিন্ন গণমাধ্যম ও পুলিশ অবশ্য এই সন্দেহ প্রকাশ করে যে, ফরহাদ মজহারকে গুম করা হয়নি, বরং তিনি নিজেই আত্মগোপন করেছিলেন। অবশ্য গুম নাকি আত্মগোপন, কোনোটির স্বপক্ষেই যথেষ্ট প্রমাণ পাওয়া যায়নি।
ফরহাদ মজহার অবশ্য সংবাদ সম্মেলনে বলেন, আমাকে অপহরণ করে সীমান্তের ওপারে নিয়ে যেতে চেয়েছিলো। তিনি বলেন, "আমি মৃত্যু ভয়ে ভীত, বিধ্বস্ত শারীরিক অসুস্থতায় নির্জীব হয়ে পড়ি। শোরগোল শুনে আমি জেগে উঠি। কিছু শাদা পোশাকের লোক জোর করে আমাকে আবার নামিয়ে আনার চেষ্টা করে। শাদা পোশাকের কিছু লোক বন্দুক তুলে শাসিয়ে আমাকে ছিনিয়ে নিয়ে যাবার চেষ্টা করলে উভয়ের মধ্যে প্রচণ্ড তর্কাতর্কি হয়। কিন্তু র‍্যাব ছোটখাটো যুদ্ধক্ষেত্রের মধ্যে আমাকে তাদের গাড়িতে উঠায়। এবং আমার স্ত্রী ফরিদা আক্তারের সঙ্গে ফোনে কথা বলিয়ে আমাকে আশ্বস্ত করে।অপহরণকারীরা ওই এলাকায় থাকতে পারে ভেবে র‍্যাব আমাকে নিয়ে খুলনায় ঘটনাটি তদন্ত করতে চাইলেও কে বা কারা র‍্যাবের গাড়ির দুদিকে রাস্তায় রাতের ট্রাক থামিয়ে দু'দিকের পথরোধ করে। এবং র‍্যাবের গাড়িসহ আমাকে একটি জায়গায় নিয়ে আসে। আমাকে তখন র‍্যাবের গাড়ি থেকে নামানো হয়। আমার সঙ্গে তারা প্রচণ্ড দুর্ব্যবহার করে। এবং জিজ্ঞাসাবাদের নামে আমাকে বলতে বাধ্য করা হয় যে আমি বিনোদনের জন্যে বেরিয়েছি।" তিনি জানান, এর পর তাকে ক্যামেরাসহ কিছু লোকের সামনে দাঁড় করানো হয়। "সাংবাদিকদের সামনে আমি বিনোদনের জন্যে স্বেচ্ছায় বেরিয়েছি এটা স্বীকার করার জন্যে প্রচণ্ড চাপ দেওয়া হয়। অনেকে অকথ্য ভাষায় গালিগালাজ করে। পরে আমাকে পুলিশের একটি গাড়িতে নিয়ে উচ্চস্বরে গান গাইতে গাইতে ঢাকার পথে রওনা হয়। সারা পথে নানা ভাবে আমাকে মানসিক নির্যাতন করা হয়।"
ফরহাদ মজহার বলেন, আদালতকে তিনি জানান তার শারীরিক ও মানসিক অবস্থা অত্যন্ত নাজুক। ডিবি অফিস তাকে দিয়ে যা লিখিয়ে নিয়েছে সেটাই তিনি আদালতে দিয়েছেন।
তিনি অভিযোগ করেন পুলিশ ঘটনাটিকে অন্যদিকে নিয়ে যাবার চেষ্টা করছে।"তদন্ত শেষ হওয়ার আগেই পুলিশের ঊর্ধ্বতন কর্মকর্তারা প্রেস কনফারেন্স করে আমাকে সামাজিকভাবে অপদস্থ করার চেষ্টা করেন। পুলিশের প্রতিবেদন চ্যালেঞ্জ করলে আমার ও আমার পরিবারের বিরুদ্ধে মামলার হুমকি দেন," বলেন মি. মজহার।
তিনি জানান, গোয়েন্দা পুলিশ পরেও তাদেরকে ডিবি অফিসে ডেকে নিয়ে পুলিশের প্রতিবেদনে সায় না দিলে তাদেরকে সামাজিকভাবে লাঞ্ছিত এবং তাদের বিরুদ্ধে মামলা করা হবে বলেও হুমকি দিয়েছেন।
মি মজহারের স্ত্রী ফরিদা আক্তার সংবাদ সম্মেলনে জানান, তারা এখন এর সুবিচার চেয়ে উচ্চ আদালতে যাবেন।
দ্য সান অলসো রাইজেস
দ্য সান অলসো রাইজেস (The Sun Also Rises) হল মার্কিন সাহিত্যিক আর্নেস্ট হেমিংওয়ে রচিত উপন্যাস। এটি ১৯২৬ সালে প্রকাশিত হয়। এতে প্যারিস থেকে পাম্পলোনার সান ফার্মিন উৎসবে ষাঁড়ের দৌড় ও ষাঁড়ের যুদ্ধ দেখতে যাওয়া একদল মার্কিন ও ব্রিটিশ প্রবাসীদের গল্প বিবৃত হয়েছে। প্রকাশিত হওয়ার পর বইটি মিশ্র পর্যালোচনা অর্জন করে। হেমিংওয়ের জীবনীকার জেফ্রি মেয়ার্স লিখেন এই বইটিকে বর্তমান সময়ে "হেমিংওয়ের শ্রেষ্ঠকর্ম" বলে গণ্য করা হয়, এবং হেমিংওয়ে বিষয়ক পণ্ডিত লিন্ডা ওয়েগনার-মার্টিন এটিকে সবচেয়ে গুরুত্বপূর্ণ উপন্যাস বলে অভিহিত করেন। ১৯২৫ সালের অক্টোবর মাসে স্ক্রিবনার্স উপন্যাসটি মার্কিন যুক্তরাষ্ট্রে প্রকাশ করে। এক বছর পর জনাথন কেপ ফিয়েস্টা শিরোনামে লন্ডনে উপন্যাসটি প্রকাশ করেন।
প্রকাশনার ইতিহাস
হেমিংওয়ে বনি অ্যান্ড লিভরাইটের সাথে একটি চাল চালেন, যাতে তিনি দ্য সান অলসো রাইজেস উপন্যাসটি স্কিবনার্স থেকে প্রকাশ করতে পারেন। ১৯২৫ সালের ডিসেম্বরে তিনি শেরউড অ্যান্ডারসনকে আক্রমণ করে দ্য টরেন্টস অব স্প্রিং নামক একটি ব্যঙ্গাত্মক উপন্যাসিকা রচনা করেন এবং তাঁর প্রকাশক বনি অ্যান্ড লিভরাইটকে পাঠান। বনি অ্যান্ড লিভরাইট তাদের একজন সর্বোচ্চ বিক্রিত লেখকের বিরুদ্ধে ব্যঙ্গাত্মক রচনায় কষ্ট পায় এবং তাঁর সাথে তিনটি বই প্রকাশের চুক্তি বাতিল করে। এক সপ্তাহের মধ্যে হেমিংওয়ে স্ক্রিবনার্সের সাথে চুক্তিবদ্ধ হন। স্ক্রিবনার্স তাঁর দ্য টরেন্টস অব স্প্রিং ও তাঁর পরবর্তী সকল কাজ প্রকাশ করতে আগ্রহী হয়।
রচনাশৈলী
উপন্যাসটি এর রচনাশৈলীর জন্য প্রসিদ্ধ। একজন নব্য লেখক ও সাংবাদিক হেমিংওয়ে এজরা পাউন্ডের ধারস্থ হন। "সংস্কৃতির অনানুষ্ঠানিক মন্ত্রী তিনি নতুন প্রতিভাদের ধাত্রী" হিসেবে পাউন্ডের সুনাম ছিল, যিনি হেমিংওয়ের ছোটগল্পসমূহের ভুলগুলো ঠিক করে দিতেন ও নীল কালি দিয়ে দাগিয়ে দিতেন। পাউন্ডের কাছ থেকে হেমিংওয়ে তার আধুনিকতম রচনাশৈলী লব্ধ করেন, তিনি কম বিবৃতি ব্যবহার করতেন, আবেগবাদ এডিয়ে যেতেন এবং অর্থের ব্যাখ্যা ছাড়াই চিত্র ও দৃশ্য উপস্থাপন করতেন, বিশেষ করে বইয়ের উপসংহারে। অ্যান্ডার্স হ্যালেনগ্রেন লিখেন যেহেতু হেমিংওয়ে পাউন্ডের কাছ থেকে "বিশেষণের উপর বিশ্বাস ত্যাগ" করার উপায় শিখেন, তিনি নিজস্ব শৈলীর সৃষ্টি করেন, যেখানে "আবেগের দরজা বন্ধ করে আবেগকে চিরন্তন সত্যের পর্যায়ে নিয়ে যাওয়ার নান্দনিক ও মূল্যবোধ অনুসারে বিষয়বস্তুর উপর জোড় দিতেন।"
মূল্যায়ন
হেমিংওয়ের প্রথম উপন্যাস সন্দেহাতীতভাবে তাঁর শ্রেষ্ঠ ও সবচেয়ে গুরুত্বপূর্ণ এবং আধুনিকতাবাদী উপন্যাস। যদিও রেনল্ডস মনে করেন হেমিংওয়ে দার্শনিক দিক বিবেচনায় আধুনিকতাবাদী ছিলেন না। বইটিতে তাঁর সৃষ্ট চরিত্রাবলি ভবিষ্যৎ প্রজন্মের জন্য যুদ্ধ-পরবর্তী প্রবাসী প্রজন্মের সংক্ষিপ্তসার তোলে ধরে। অনেক পর্যালোচক, তন্মধ্যে এইচ. এল. মেনকেন একজন, হেমিংওয়ের লেখনীর ধরন, বক্তব্যের ব্যবহার, ও দৃঢ় লেখনীর প্রশংসা করেন।
উমা ভেন্ডে
উমা ভেন্ডে (৩১ মে ১৯৪৫ - ১৯ জুলাই ২০১৭) একজন ভারতীয় অভিনেত্রী যিনি মারাঠি চলচ্চিত্র, টেলিভিশন এবং থিয়েটারে কাজ করেছিলেন। তার আসল নাম ছিল অনুসায়া সাকারিকর। তিনি মারাঠি চলচ্চিত্র আকাশগঙ্গায় (১৯৬০) অভিনয়ের মাধ্যমে আত্মপ্রকাশ করেন। তিনি আমহি যাতো আমচ্য গাভা (১৯৬৮), আঙ্গাই (১৯৬৮), ভালু (১৯৮০) চলচ্চিত্রে অভিনয়ের জন্য পরিচিত। মারাঠি সিনেমাতে তার অবদানের জন্য ভেন্ডেকে চিত্রভূষণ পুরস্কার দ্বারা সম্মানিত করা হয়েছিল।
অভিনয় জীবন
সত্তর এবং আশির দশকেও তিনি কয়েকটি জনপ্রিয় মারাঠি সিনেমায় অভিনয় করেছেন। সত্তরের দশকে মুক্তিপ্রাপ্ত তার অভিনীত উল্লেখনীয় সিনেমাগুলি হল, নাতে জাদলে ডন জীবনচে (১৯৭১), তি পাচ নাজুক বোতে (১৯৭২), আশি হি সাতর্যাছি তারহা (১৯৭৪) ইত্যাদি। আশির দশকে তিনি ভালু (১৯৮০), চাতক চাঁদনী (১৯৮২), থোড়তাঞ্চি কমলা (১৯৮৪), প্রেমসাথী ভাটেল তে (১৯৮৭) ইত্যাদি ছবিতে অভিনয় করেছেন।
কার্শিয়াং বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২৪ নং কার্শিয়াং বিধানসভা কেন্দ্রটি কার্শিয়াং পৌরসভা, কার্শিয়াং সিডি ব্লক, মিরিক পৌরসভা, মিরিক সিডি ব্লক, রংলি রংলিয়ট সিডি ব্লক, গোরাবাড়ি মার্গারেট'স হোপ, নিম্ন সোনাদা-১, নিম্ন সোনাদা-২, মুন্ডা কোঠি এবং উচ্চ সোনাদা গ্রাম পঞ্চায়েত গুলি জোড়বাংলো-সুকিয়াপোখরি সমষ্টি উন্নয়ন ব্লক এবং (ক) সিটং ফরেস্ট (গ্রাম), (খ) সিভোক হিল ফরেস্ট (গ্রাম), এবং (গ) সিভোক ফরেস্ট (গ্রাম) চাম্পাসারি গ্রাম পঞ্চায়েত মাটিগাড়া সমষ্টি উন্নয়ন ব্লক এর অন্তর্গত।
কার্শিয়াং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
২০১১
পশ্চিমবঙ্গ বিধানসভা নির্বাচন, ২০১১, জিজেএম এর রোহিত শর্মা তার নিকটতম প্রতিদ্বন্দ্বী জিএনএলএফের পেমু ছেত্রীকে পরাজিত করেন।
১৯৫১-১৯৭২
১৯৭৭ সালের আগে, কার্শিয়াং (বিধানসভা কেন্দ্র) বিদ্যমান ছিল না তবে, জোড় বাংলো (বিধানসভা কেন্দ্র) যেটি পরে অস্তিত্বহীন হয়ে যায়। ১৯৭২ সালে, আইজিএলের নন্দলাল গুরুং জোড় বাংলো আসনে জয়ী হন। ১৯৭১ সালে, সিপিআই (এম) -এর আনন্দ প্রসাদ পাঠক জয়ী হন। ১৯৬৯ সালে নন্দলাল গুরুং আইজিএল প্রার্থী হিসেবে এবং ১৯৬৭ সালে নির্দল প্রার্থী হিসেবে জয়ী হন। ১৯৬২ সালে এবং ১৯৫৭ সালে   সিপিআই এর ভাদরা বাহাদুর হামাল জয়ী হন। ১৯৫১ সালে স্বাধীন ভারতের প্রথম নির্বাচন, জোড় বাংলো কেন্দ্রটি একটি কার্শিয়াং-শিলিগুড়ি যৌথ আসন ছিল। কংগ্রেসের তেনজিং ওয়াংডি ও নির্দলের জর্জ মাহবার্টের কুর্সিয়াং-শিলিগুড়ি কেন্দ্র থেকে যৌথভাবে জয়ী হন এবং শিব কুমার রাই নির্দল জোড় বাংলো আসন থেকে জয়ী হন।
নাইট্রোগ্লিসারিন
নাইট্রোগ্লিসারিন (NG) হলো নাইট্রেটিং গ্লিসারল সমৃদ্ধ একটি ভারী, বর্ণহীন, এবং তৈলাক্ত বিস্ফোরক পদার্থ। এটি ট্রাইনাইট্রোগ্লিসারিন, ১,২,৩-ট্রাইনাইট্রোক্সিপ্রোপেন এবং গ্লিসারিল ট্রাইনাইট্রেট ইত্যাদি নামেও পরিচিত। ১৮৬০-এর দশক থেকে এটি বিস্ফোরক উৎপাদনের জন্য কনস্ট্রাকশন এবং ডিমোলিশন শিল্পকারখানায় একটি কার্যকরী পদার্থ হিসেবে ব্যবহৃত হয়ে আসছে। একই সাথে ১৮৮০’র দশক থেকে এটি সশস্ত্র বাহিনীতেও বিস্ফোরক তৈরিতে ও কিছু কঠিন প্রপেলান্ট যেমন, করডাইট ও ব্যালিসটাইট-এ নাইট্রোসেলুলোজের গ্যালানটিনাইজার হিসেবে ব্যবহৃত হয়ে আসছে। চিকিৎসাশাস্ত্রে হৃদপিণ্ডের বিভিন্ন সুরক্ষায়, যেমন এনজাইনা এবং ক্রনিক হার্ট ফেইলুর-এর ক্ষেত্রেও এর ব্যবহার আছে। ফার্মাকোলজিতে নাইট্রোগ্লিসারিন গ্লিসারিল ট্রাইনাইট্রেট নামে পরিচিত।
ইতিহাস
ব্লাক পাউডারের পর নাইট্রোগ্লিসারিন-ই প্রথম বিস্ফোরক যেটা সহজে প্রস্তুত করা যায় এবং ব্লাক পাউডার থেকেও শক্তিশালী। রসায়নবিদ অ্যাসকানিও সোবরেরো ১৮৪৭ সালে এটি আবিষ্কার করেন। তিনি তখন টুরিন বিশ্ববিদ্যালয়ে টিজে পিলোউজের অধীনে কাজ করছিলেন। তিনি প্রাথমিকভাবে তার আবিষ্কারের নাম দিয়েছিলেন পাইরোগ্লিসারিন, এবং তিনি এটিকে তার ব্যক্তিগত পত্র ও জার্নালের নিবন্ধে অত্যন্ত বিপজ্জনক বলে উল্লেখ করেছিলেন। তিনি বলেছিলেন যে, এটা নাড়াচাড়া করা খুবই বিপজ্জনক ও অনেকটাই অসম্ভব।
সোবেরোর একজন ফেলো ছাত্র ছিলেন আলফ্রেড নোবেল, যিনি ফর্মুলাটি তার বাড়ি সুইডেনে নিয়ে যান এবং এই বিপজ্জনক পদার্থটিকে কীভাবে নাড়াচাড়া করতে হবে সেই পরীক্ষা করতে থাকেন। ১৮৬৪ সালে হেলেনবোর্গের একটি পারিবারিক অস্ত্র কারখানায় এক নাইট্রোগ্লিসারিন বিস্ফোরণে তার ছোটো ভাই এমিলসহ এবং বেশ কয়েকজন শ্রমিক মারা যান। এক বছর পরে নোবেল আলফ্রেড নোবেল এন্ড কোম্পানির গোঁড়াপত্তন করেন। এ ফ্যাক্টরিতে তিনি নাইট্রোগ্লিসারিন ও গানপাউডারের তরল মিশ্রণ তৈরি উৎপাদন করতেন যার নাম তিনি দেন “ব্লাসটিং ওয়েল” বা বিষ্ফোরক তেল। এটা পরিবহন করা ছিলো খুবই ঝুকিপূর্ণ। এমনকি ক্রুমেলের এই কারাখানাটিও দুই বার মারাত্নক ভাবে ক্ষতিগ্রস্ত হয়েছিলো।
১৮৬৬ সালের এপ্রিলে তিন ক্রেট (এক প্রকার পাত্র) নাইট্রোগ্লিসারিন জাহাজে করে সেন্ট্রাল প্যাসিফিক রেলরোডের জন্য ক্যালিফোর্নিয়াতে পাঠানো হয়। তারা দেখতে চেয়েছিলেন যে, এটা কতোটা বিস্ফোরণ ক্ষমতাসম্পন্ন এবং এর মাধ্যমে সিয়েরা নেভাদার ভিতর দিয়ে ১,৬৫৯ ফুট (৫০৬ মিটার) দীর্ঘ সামিট টানেল তৈরির প্রকল্পের কাজের গতি বাড়াতে চেয়েছিলেন। কিন্তু একটা ক্রেট বিস্ফোরিত হয়ে সান ফ্রান্সিসকোতে ওয়েলস ফার্গোর অফিস উড়ে যায় এবং ১৫ জন মানুষ নিহত হন। এ ঘটনার পর ক্যালির্ফোনিয়াতে তরল নাইট্রোগ্লিসারিনের পরিবহন সম্পূর্ণরূপে নিষিদ্ধ করা হয়।
পরবর্তীতে তরল নাইট্রোগ্লিসারিন আরো অনেক স্থানে নিষিদ্ধ করা হয়। এরকম অবস্থায় ১৮৬৭ সালে আলেফ্রেড নোবেল এন্ড কোম্পানি ডিনামাইট তৈরি করে। এতে নাইট্রোগ্লিসারিনের সাথে ক্রুমেল পাহাড়ে পাওয়া ডায়াটোমেসিউয়াস মাটি (জার্মান ভাষায় কাইসেলগার) ব্যবহার করা হয়। একই রকম মিশ্রণে তৈরি অন্যান্য বিস্ফোরক, যেমন ডুয়ালাইন (১৮৬৭), লিথোফ্র্যাকটিউর (১৮৬৯), এবং জেলিগনাইট (১৮৭৫), এছাড়াও
প্রপেলান্ট ও বিস্ফোরক হিসেবে ব্যবহার
নাইট্রোগ্লিসারিন থেকে ১৮৭৫ সালে আলফ্রেড নোবেল ব্লাসটিং জিলেটিন (যা জেলিগনাইট নামেও পরিচিত) নামে একটি বিস্ফোরক আবিষ্কার করেন। বিস্ফোরকটি ছিলো নমনীয় এবং এর উৎপাদন খরচ ছিলো তুলনামূলক কম। তিনি এটি উৎপাদনে ব্যবহার করেন নাইট্রোগ্লিসারিন, কাঠের মণ্ড, এবং সোডিয়াম বা পটাশিয়াম নাইট্রেট।
যুদ্ধের সময় উৎপাদনের হার
প্রথম ও দ্বিতীয়, উভয় বিশ্বযুদ্ধেই সামরিক কাজে প্রচুর পরিমাণ নাইট্রোগ্লিসারিন উৎপাদিত ও ব্যবহৃত হয়েছিলো।
প্রথম বিশ্বযুদ্ধ
প্রথম বিশ্বযুদ্ধে গ্রেটনায় অবস্থিত এইচএম কারখানায়, যেটা ছিলো যুক্তরাজ্যের সবচেয়ে বড়ো প্রপেলান্ট উৎপাদন কারখানা—প্রতি সপ্তাহে ৮১২ টন করডাইট আরডিবি উৎপাদন করতো। আর এর জন্য প্রতি সপ্তাহে ৩৩৬ টন নাইট্রোগ্লিসারিন প্রয়োজন পড়তো। এছাড়া আরডিবি বিস্ফোরক উৎপাদনের জন্য হলটন হিথে রয়্যাল নেভি করডাইট ইন্ডাস্ট্রি নামে যুক্তরাজ্যর রয়্যাল নেভির নিজস্ব কারখানা ছিলো।
ফাইজা জামা মোহাম্মদ
ফাইজা জামা মোহাম্মদ (জন্ম: ১২ নভেম্বর ১৯৫৮) একজন সোমালিয় নারী অধিকারকর্মী। তিনি সোমালিয়ায় শান্তি ও জেন্ডার সমতা বজায় রাখতে নানাবিধ নারী সংগঠন প্রতিষ্ঠা করেন। ২০০০ সালে তিনি আফ্রিকা রিজিওনাল অফিস অব ইকুয়ালিটির ডিরেক্টর নিযুক্ত হন।
প্রেক্ষাপট
১৯৫৮ সালের ১২ নভেম্বর ফাইজা জন্মগ্রহণ করেন। তিনি ফ্রেসনোর ক্যালিফোর্নিয়া স্টেট ইউনিভার্সিটি থেকে এমবিএ করেন। এরপর ১৯৯৮ সালে নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ (আইএসএস) থেকে ডিপ্লোমা করেন। প্রায় বিশ বছরেরও বেশি সময় ধরে নানাবিধ আন্তর্জাতিক সংস্থার সাথে যুক্ত ছিলেন তিনি। ২০০০ সাল থেকে তিনি ইকুয়ালিটি নাউয়ের নাইরোবি অফিসের ডিরেক্টর হিসেবে দায়িত্ব পালন করছেন। তিনি বর্তমানে আফ্রিকান ইউনিয়ন উইম্যানস কমিটির সদস্য, যা নারী অধিকার বিষয়ক কমিশনের প্রধানকে নানাবিধ ব্যাপারে পরামর্শ দিয়ে থাকে। তিনি আফ্রিকান উইম্যানস রাইটস অবজারভেটরি প্যানেলের সদস্য। নারীদের সমতা নিশ্চিত করা, নারীদের অর্থনৈতিক, সামাজিক এবং রাজনৈতিক অধিকার এবং জমিজমার অধিকার নিশ্চিত করা প্রভৃতি বিষয়ে তিনি ও তার প্রতিষ্ঠান কাজ করে চলে। আফ্রিকায় জমির অধিকার থেকে নারীরা প্রায়ই বঞ্চিত হয়ে থাকে। এছাড়া বিভিন্ন ক্ষেত্রে নারীর বিরুদ্ধে সহিংসতা, নারী পাচার প্রভৃতির বিরুদ্ধেও তার প্রতিষ্ঠান প্রতিবাদ করে থাকে।
ফারিজা প্যান-আফ্রিকান সোলিডারিটি ফর আফ্রিকান উইম্যানস রাইটস কোয়ালিশন (এসওএডব্লিউআর) আয়োজন করেন। এটি ২০০৪ সালে প্রোটোকল অব আফ্রিকান চার্টার অন হিউম্যান অ্যান্ড পিপলস রাইটস অন দ্য রাইটস অব উইম্যান ইন আফ্রিকা এবং হাঙ্গার প্রজেক্ট, ২০০৮ পদকে ভূষিত হয়।
প্রকৃত স্বরগ্রাম
পশ্চিমা সঙ্গীততত্ত্বে প্রকৃত স্বরগ্রাম বা প্রকৃত স্বরসপ্তক এমন যেকোনও সপ্তস্বরী স্বরগ্রামকে (heptatonic scale) বোঝায়, যেগুলিতে প্রতিটি অষ্টকে পাঁচটি পূর্ণধাপ (whole step) বা পূর্ণস্বর (whole tones) ও দুইটি অর্ধধাপ (half step) বা অর্ধস্বর (semitone) থাকে, যেখানে অর্ধধাপ দুইটি স্বরগ্রামে তাদের অবস্থান অনুযায়ী একে অপরের থেকে হয় দুইটি বা তিনটি পূর্ণ ধাপ দ্বারা পৃথক থাকে। এই বিন্যাসটির ফলে এটি নিশ্চিত হয় যে এক অষ্টকের চেয়ে বেশি বিস্তৃত একটি প্রকৃত স্বরগ্রামে সব অর্ধধাপগুলি একে অপরের থেকে সর্বোচ্চ পরিমাণে পৃথক থাকে (অর্থাৎ একে অপরের থেকে ন্যূনতম দুইটি পূর্ণ ধাপ দ্বারা পৃথক থাকে)। প্রকৃত স্বরগ্রামকে শুদ্ধ স্বরগ্রাম বা শুদ্ধ স্বরসপ্তক-ও বলা হতে পারে।
ইংরেজিতে প্রকৃত স্বরগ্রামকে "ডায়াটনিক স্কেল" (Diatonic scale) বলা হয়। "ডায়াটনিক" কথাটি প্রাচীন গ্রিক সঙ্গীতের তিনটি প্রধান প্রকারের একটি প্রকারভেদ থেকে এসেছে, যার নাম ছিল ডায়াটনিক প্রকারভেদ (diatonic genus)। সঙ্গীতের সেট তত্ত্বের আলোচনায় অ্যালেন ফর্টে প্রকৃত স্বরগ্রামগুলিকে ৭-৩৫ সেট রূপ হিসেবে শ্রেণীবদ্ধ করেছেন।